نپال‌دا ۶۸ یولچو و ۴ اوچاق اکیبی ایله  ۱۵ ژانویه‌ده دۆشن یولچو اوچاغین‌دا حیاتینی ایتیره‌نلرین ساییسی ۷۰ نفره یوکسلدی.
باشکند کاتماندودان پوکارایا گئتمک اوچون هاوالانان یتی هاوا یوللارینا عاید"آت‌ر ۷۲" تیپ‌لی یولچو اوچاغینین دۆشدوگو ستی چایی وادیسی یاخینلیغیندا آختارما ایشلری داوام ائدیر.
چالیشمالاردا ۲ نفرین داها جسدلرینین تاپیلماسی ایله سانحه‌ده حیاتینی ایتیره‌نلرین ساییسی ۷۰ نفره یوکسلدی.
مسئوللار، کیملیگی معین ائدیله‌ن جسدلرین عائله‌لرینه تحویل وئریلمه‌یه باشلادیغینی آنجاق کیملیکلری هله‌لیک معین ائدیلمه‌میش خاریجی وطنداشلارین جسدلرینین کاتماندویا گؤندریلدیگینی آچیقلادی.
بو آرادا، ایتکین دۆشن ۲ نفرین آختارما چالیشمالاری داوام ائدیر.
نپاللی مقاملار، اوچاغین دونن تاپیلان قارا قوتوسونون فرانسایا گؤندریله‌جگینی و بورادا ائدیلن اینجه‌له‌مه نتیجه‌سینده دۆشمه سببینین معین اولونابیله‌جگینی آچیقلادی.
هاواچیلیق متخصصلری اوچاغین آشاغی هۆندورلوک‌ده کنترلدان چیخدیغینی ادعا ائدرکن، اؤلکه‌ده "سون ۳۰ ایلین ان اؤلومجول سانحه‌سی" اولاراق ثبت ائدیلن حادثه‌نین دقیق سببی هله معین ائدیله‌بیلمه‌دی.
یتی هاوا یوللارینا عاید "آت‌ر ۷۲" تیپلی یولچو اوچاغی ۱۵ ژانویه‌ده ستی چایی وادیسی یاخینلیغیندا دۆشموش، نپال مولکی هاواچیلیق تشکیلاتی، اوچاقدا ۵ هیندیستان، ۴ روسیا و ۲ گونئی کره وطنداشی ایله یاناشی ایرلند، استرالیا، آرژانتین و فرانسا وطنداشلارینین اولدوغونو آچیقلامیشدی.
باشباخان پوشپا کمال دحال، سانحه‌نین سوروشدورولماسی اوچون ۵ نفردن عبارت کمیته قورولماسینا قرار وئررکن، اؤلکه‌ده بیر گونلوک میللی یاس اعلان ائتمیشدی.
